A 3000 méteres váltó tagjaként a 2009-es torinói Európa-bajnokságon aranyérmes, a 2011-es heerenveeni Európa-bajnokságon ezüstérmes, a 2012-es Mladá Boleslav-i és a 2014-es drezdai Európa-bajnokságon pedig bronzérmes lett. A váltón kívül egyéniben 500 méteren szerzett Európa-bajnoki bronzérmet 2012-ben Mladá Boleslavban. 2014 januárjában, a Drezdában zajló rövidpályás gyorskorcsolya Eb 1500 méteres egyéni versenyében a 34. helyen végzett, míg a női váltó tagjaként bronzérmet nyert a 3000 méteres távon.